《身玉要俱捐》
宋代·林希逸

壮节将全赵，威风直挫秦。若令空授玉，宁用复还身。

此璧瑕何有，伊人气愈嗔。头宁同碎柱，节不可欺臣。

大义千钧重，微躯一羽均。后来谁慕蔺，盛节独嶙峋。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。